laion/Wikipedia-Exotic huggingface dataset:
উজ্জ্বল (অভিনেতা)

আশরাফ উদ্দিন আহমেদ, (উজ্জ্বল নামে পরিচিত; জন্ম ২৮ এপ্রিল ১৯৪৬) একজন বাংলাদেশি চলচ্চিত্র অভিনেতা, প্রযোজক ও পরিচালক। সুভাষ দত্ত পরিচালিত বিনিময় চলচ্চিত্রের মাধ্যমে তিনি চলচ্চিত্রাঙ্গণে প্রবেশ করেন। তিনি প্রায় শতাধিক ছবিতে অভিনয় করেছেন। তার অভিনীত উল্লেখযোগ্য চলচ্চিত্রসমূহ হল অরুণোদয়ের অগ্নিসাক্ষী, ইয়ে করে বিয়ে, নালিশ, নসিব, উসিলা, নিজেকে হারিয়ে খুঁজি। তার পরিচালিত চলচ্চিত্রসমূহ হল শক্তি পরীক্ষা, তীব্র প্রতিবাদ, ও পাপের শাস্তি। উজ্জ্বলের আসল নাম আশরাফ উদ্দিন আহমেদ। তিনি ১৯৪৬ সালের ২৮ এপ্রিল তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) পাবনা জেলার ফরিদপুর উপজেলার জন্তিহার গ্রামে জন্মগ্রহণ করেন। তিনি ১৯৭০ সালে আন্তর্জাতিক সম্পর্ক বিভাগে এমএ পাস করেন ঢাকা বিশ্ববিদ্যালয় থেকে। ১৯৬৭-৬৯ সালের দিকে ঢাকা বিশ্ববিদ্যালয়ের এসএম হলে থাকাকালীন বিশ্ববিদ্যালয়ের নাটকে বা টিএসসিতে অনুষ্ঠিত নাটকে নায়কের ভুমিকায় অভিনয় করতেন আর সুজাতা বা রুবিনা ছিল তার সহ-শিল্পী। উজ্জ্বল ১৯৬৭ থেকে ১৯৬৯ সাল পর্যন্ত নিয়মিত নাটক করতেন ঢাকা টেলিভিশনে। নাটকের অভিনয় দেখে প্রযোজকেরা তাকে চলচ্চিত্রে নেওয়ার আগ্রহ দেখায়। এরপর ১৯৭০ সালে সুভাষ দত্ত পরিচালিত বিনিময় চলচ্চিত্রের মাধ্যমে চলচ্চিত্রাঙ্গণে প্রবেশ করেন। প্রথম চলচ্চিত্রে তার বিপরীতে অভিনয় করেন কবরী। এরপর ১৯৭২ সালে তিনি ইউসুফ জহির পরিচালিত হাস্যরসাত্মক-নাট্যধর্মী ইয়ে করে বিয়ে ছবিতে বুলবুল আহমেদ ও ববিতার সাথে অভিনয় করেন। একই বছর সুভাষ দত্ত পরিচালিত বাংলাদেশের স্বাধীনতা যুদ্ধভিত্তিক অরুণোদয়ের অগ্নিসাক্ষী চলচ্চিত্রে অভিনয় করেন। আশির দশকের শেষের দিকে মমতাজ আলী পরিচালিত নসিব চলচ্চিত্রে তিনি খলচরিত্রে অভিনয় করেন। ছবিটিতে তার অভিনয় সমাদৃত হয়। উজ্জ্বল এক সময় চলচ্চিত্র প্রযোজক পরিবেশক সমিতির সাধারণ সম্পাদকও ছিলেন। উজ্জ্বল ফিল্মস লিমিটেড নামে তার একটি প্রযোজনা সংস্থা রয়েছে। বিএনপির প্রতিষ্ঠালগ্ন থেকেই উজ্জ্বল দলটিকে সমর্থন দিয়ে আসছেন এবং দলের কর্মকাণ্ডে সক্রিয় অংশগ্রহণও করেছেন। তিনি জাসাসের কেন্দ্রীয় কমিটির সিনিয়র সহসভাপতি হিসেবেও দায়িত্ব পালন করেন। "দাদা হয়েছেন অভিনেতা উজ্জ্বল"। লেটেস্টবিডিনিউজ.কম। ২১ সেপ্টেম্বর ২০১৫। সংগ্রহের তারিখ ৩১ জানুয়ারি ২০১৬। [স্থায়ীভাবে অকার্যকর সংযোগ] "দাদা হলেন উজ্জ্বল"। দৈনিক যায় যায় দিন। ২২ সেপ্টেম্বর ২০১৫। সংগ্রহের তারিখ ৩১ জানুয়ারি ২০১৬।  Deepita, Novera (৩১ জানুয়ারি ২০০৫)। "Ujjal on his silver-screen co-actresses"। দ্য ডেইলি স্টার। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৭।  Ahmed, Afsar (৬ মে ২০০৫)। "The celebrity name game"। দ্য ডেইলি স্টার। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৭।  খোকন, লিয়াকত হোসেন। "কিংবদন্তি : মেগাস্টার উজ্জ্বল"। দৈনিক আমার দেশ। ২১ মে ২০১৬ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৬।  "ফিরে দেখা..."। বাংলাদেশ প্রতিদিন। সংগ্রহের তারিখ ৩১ জানুয়ারি ২০১৬। [স্থায়ীভাবে অকার্যকর সংযোগ] Deepita, Novera (৬ মে ২০০৫)। ""We need to weed out obscene films"--Ujjal"। দ্য ডেইলি স্টার। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৭।  মাজিদ, আলাউদ্দীন (১১ জানুয়ারি ২০১৫)। "রাজনীতিতে তারকারা"। উত্তর বাংলা। সংগ্রহের তারিখ ৩১ জানুয়ারি ২০১৬।  "জাসাসের ৩৪৫ সদস্যের নতুন কমিটি"। bangla.bdnews24.com। ২০২০-০৮-০৭ তারিখে মূল থেকে আর্কাইভ করা। সংগ্রহের তারিখ ২০২১-১১-১৩।  ইন্টারনেট মুভি ডেটাবেজে উজ্জ্বল (ইংরেজি) বাংলা মুভি ডেটাবেজে উজ্জ্বল
নন্দ সাম্রাজ্য

নন্দ সাম্রাজ্য চারশত খ্রিস্টপূর্বে প্রাচীন ভারতের মগধ রাষ্ট্র থেকে প্রতিষ্ঠিত হয়েছে। এটি ৩৪৫ খ্রিস্টপূর্ব থেকে ৩২১ খ্রিস্টপূর্ব পর্যন্ত টিকে ছিল।  বড় ব্যাপার হল, এই সাম্রাজ্য পূর্বে বাংলা, পশ্চিমে পাঞ্জাব এবং দক্ষিণে বিন্ধ্যা পর্বতমালা পর্যন্ত বিস্তৃত ছিল। এই সাম্রাজ্যের শাসকরা তাদের ধনসম্পদ অর্জনের জন্য বিখ্যাত। পরবর্তীতে চন্দ্রগুপ্ত মৌর্য্য এই সাম্রাজ্যকে পরাজিত করে মৌর্য্য সাম্রাজ্য স্থাপন করে।  পুরাণে মহাপদ্ম নন্দকে ক্ষত্রিয়দের মধ্যে সবচেয়ে বেশি বিনাশকারী বা দ্বিতীয় পরশুরাম হিসেবে বর্ণনা করা আছে। তিনি পাঞ্চাল, বারাণসী, হাইহায়াস, কলিঙ্গ সহ অনেক রাজ্য দখল করেছিলেন। তিনি তার সাম্রাজ্যকে বিন্ধ্য পর্বতমালার দক্ষিণে দাক্ষিণাত্য মালভূমি পর্যন্ত বিস্তৃত করেছিলেন। তিনি শিশুনাগ রাজবংশের ক্ষত্রিয় রাজা মহানন্দিন ও তার শূদ্র রাণীর সন্তান ছিলেন।   নন্দরা তাদের বিপুল ধনসম্পদের জন্য বিখ্যাত ছিল। তারা সেচ প্রকল্পের ব্যবস্থা নেয় এবং সাম্রাজ্য জুড়ে ব্যবসার আদর্শ পরিমাপ তৈরি করে। তারা অনেকগুলো মন্ত্রীর সাহায্য নিয়ে সাম্রাজ্য শাসন করতেন।  তামিল জনগোষ্ঠীর প্রাচীন সঙ্গম সাহিত্যে নন্দ সাম্রাজ্যের কথা উল্লেখ আছে। সঙ্গম সাহিত্যের বিখ্যাত তামিল কবি মামুলানার রাজধানী পাটালিপুত্রের বর্ণনা দেন। তিনি নন্দ শাসকদের অর্জিত ধনসম্পদের বর্ণনা দেন।  অর্থনৈতিক জোর জুলুমের কারণে নন্দরা জনপ্রিয়তা হারায় এবং যে কারণে বিদ্রোহ হয়। এই বিদ্রোহে চন্দ্রগুপ্ত মৌর্য্য ও চাণক্য -এর মাধ্যমে শেষ নন্দ শাসক ক্ষমতাচ্যুত হন।  মহাবোধিভামস নয় জন নন্দ রাজার তালিকা করেছে: মহাপদ্ম নন্দ  পান্ডুক  পান্ডুগতী ভুতপাল  রাষ্ট্রপাল  গোবিশঙ্ক   দশসিদ্ধক   কৈবর্ত  ধন নন্দ (আগ্রামিস) Singh, Upinder (২০০৯)। A history of ancient and early medieval India : from the Stone Age to the 12th century (3rd impr. সংস্করণ)। New Delhi: Pearson Longman। পৃষ্ঠা 273। আইএসবিএন 9788131716779। সংগ্রহের তারিখ ৩ সেপ্টেম্বর ২০১৫।  Radha Kumud Mookerji, Chandragupta Maurya and His Times, 4th ed. কলিঙ্গ নন্দ সাম্রাজ্যের অংশ ছিল এবং অশোক মৌর্য্য ২৬০ খ্রিস্টপূর্বে পূনরায় এই সাম্রাজ্য দখল করে। http://www.forumancientcoins.com/india/earliest/nanda.html https://books.google.com/books?id=f1XMtc2Q97IC&pg=PA28 The First Spring: The Golden Age of India by Abraham Eraly p.62 Singh, Upinder (২০০৮), A history of ancient and early medieval India : from the Stone Age to the 12th century, New Delhi: Pearson Longman, আইএসবিএন 978-81-317-1120-0 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আন্ডার কনস্ট্রাকশন

আন্ডার কনস্ট্রাকশন আন্তর্জাতিক খ্যাতিসম্পন্ন চলচ্চিত্র নির্মাতা রুবাইয়াত হোসেন পরিচালিত দ্বিতীয় বাংলাদেশি বাংলা চলচ্চিত্র। ২০১৫ সালে সিয়াটল চলচ্চিত্র উৎসবে প্রিমিয়ারের পর জানুয়ারি ২১, ২০১৬ বাংলাদেশে ছবিটি মুক্তি পায়। এছাড়াও ফ্রান্সে মুক্তি পাওয়ার পর ছবিটি ২০ টির অধিক সিনেমা হলে কয়েক সপ্তাহ যাবৎ প্রদর্শিত হয়। এ ছবিতে সমকালীন ঢাকা শহরের প্রেক্ষাপটে রয়া নামের মধ্যবিত্ত এক নারীর আত্ম-অনুসন্ধানের চিত্র তুলে ধরা হয়েছে। থিয়েটারকর্মী রয়া মঞ্চে রবীন্দ্রনাথের ‘রক্তকরবী’ নাটককে বিনির্মাণের মধ্য দিয়ে নির্মাণাধীন ঢাকা শহরকে যক্ষপুরীর সঙ্গে প্রতিতুলনা করেন। অন্যদিকে গার্মেন্টস শ্রমিক ময়নার সঙ্গে রয়ার জীবনের তুলনার মধ্য দিয়ে নগরজীবনে নারীর সংগ্রামের ভিন্ন মাত্রা ফুটিয়ে তোলার প্রয়াস রয়েছে ছবিটিতে।। শাহানা গোস্বামী - রয়া রাহুল বোস - ইমতিয়াজ ইলাহি মিতা চৌধুরী - রয়ার মা রিকিতা নন্দীনি শিমু - ময়না নওশাবা আহমেদ কাহিনী, পরিচালনা ও প্রযোজনা - রুবাইয়াত হোসেন প্রযোজক - আশিক মোস্তফা নির্বাহী প্রযোজক ও সহকারী পরিচালক - ইশতিয়াক জিকো চিত্রনাট্য - রুবাইয়াত হোসেন চিত্রগ্রাহক - মার্টিনা রডওয়ান শিল্প পরিকল্পনা - রুবাইয়াত হোসেন সঙ্গীত - শায়ান চৌধুরী অর্ণব নেপথ্য কণ্ঠ - সাহানা বাজপেয়ি সম্পাদনা - সুজন মাহমুদ শব্দ পরিকল্পনা - সুজন মাহমুদ আন্ডার কন্সট্রাকশন বিভিন্ন আন্তর্জাতিক চলচ্চিত্র উৎসবে প্রদর্শিত ও পুরস্কৃত হয়েছে যার মধ্যে উল্লেখযোগ্যঃ সিয়াটল আন্তর্জাতিক চলচ্চিত্র উৎসব লোকার্নো চলচ্চিত্র উৎসব মন্ট্রিয়েল বিশ্ব চলচ্চিত্র উৎসব সাও পাওলো আন্তর্জাতিক চলচ্চিত্র উৎসব স্টকহোম চলচ্চিত্র উৎসব এমিলি গিমে পুরস্কার - প্যারিসের গিমে মিউজিয়াম কর্তৃক প্রদত্ত, ফ্রান্স আন্তর্জাতিক এশিয়ান চলচ্চিত্র উৎসবে সমালোচকদের বিশেষ পুরস্কার এবং আন্তর্জাতিক জুরি পুরস্কার, ফ্রান্স শ্রেষ্ঠ উদীয়মান পরিচালক পদক, এশিয়ান আমেরিকান আন্তর্জাতিক চলচ্চিত্র উৎসব ২০১৬, নিউইয়র্ক, মার্কিন যুক্তরাষ্ট্র শ্রেষ্ঠ দর্শক পুরস্কার, ঢাকা আন্তর্জাতিক চলচ্চিত্র উৎসব, বাংলাদেশ এছাড়াও এই চলচ্চিত্রের জন্য শ্রেষ্ঠ সংলাপ রচয়িতা ও শ্রেষ্ঠ রূপসজ্জা বিভাগে যথাক্রমে রুবাইয়াত হোসেন ও মানিক ৪১তম জাতীয় চলচ্চিত্র পুরস্কার ২০১৬ লাভ করেন। "ফরাসি শহরে 'আন্ডার কন্সট্রাকশন'"। প্রথম আলো। ৮ জুন ২০১৭।  "জাতীয় চলচ্চিত্র পুরস্কার ২০১৬" (পিডিএফ)। তথ্য মন্ত্রণালয়। বাংলাদেশ সরকার। ৪ এপ্রিল ২০১৮। ৫ এপ্রিল ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ এপ্রিল ২০১৮।
চৈতা নদী

চৈতা নদী ইছামতি নদী থেকে উৎপন্ন হয়ে গাইঘাটায় যমুনা নদীতে মিলিত হয়ছে। নদীর দৈর্ঘ্য ৪০ কিমি। নদীটি বর্তমানে উৎস মুখে ইছামতি নদী থেকে বিছিন্ন হয়ে পড়েছে এছাড়া নদীটিতে পলি জমে নদীর স্বাভাবিক গতি হারিয়েছে। চৈতা নদীর কিছু স্থানে নদী গর্ভে চাষাবাদ চলছে এবং নদীর পাড় ভেঙ্গে, গতিপথ রুদ্ধ করে মাছের ভেড়ি নির্মাণ ও মাছ চাষ হচ্ছে। গ্রীষ্মকালে নদী গর্ভে গবাদিপশুর খাবার প্রচুর পাওয়া যায়। এই নদীটির সঙ্গে গাইঘাটা এলাকার আর একটি গুরুত্বপূর্ণ চালুন্দিয়া নদী যুক্ত রয়েছে। চৈতা নদীটি গঙ্গা নদী ব্যবস্থার অন্তর্গত। নদীটি মোট ৪০ কিলোমিটার অতিক্রম করে গাইঘাটায় যমুনা নদীর সঙ্গে মিলিত হয়েছে। নদীটি প্রবাহ পথে গোপালনগর, টালিখোলা, ক্ষেদাইতলা, চৈতাপাড়া,খড়ুয়া রাজাপুর, কিনারমাঠ, রাজাপুর,খড়েরমাঠ,চৌগাছা,রামপুর প্রভৃতি গ্রাম অতিক্রম করেছে। এই সমস্ত গ্রামের নদীর তীরবর্তী জমির কৃষি কাজ নদীর সঙ্গে যুক্ত। নদীটির প্রবাহে গাইঘাটা থেকে খড়ুয়া রাজাপুর গ্রামের উত্তর অংশ পর্যন্ত জোয়ার ভাটার প্রভাব দেখা যায়। নদীটি প্রতি বছর অববাহিকা এলাকায় বর্ষার সময় বন্যার সৃষ্টি করে। নদীটিতে প্রচুর পলি জমার কারণে বন্যার সৃষ্টি হয়। ২০০০ সালের আগস্ট-সেপ্টেম্বর মাসে এই নদীর তীরবর্তী অঞ্চলে এক ভয়ঙ্কর বন্যা হয়। এই বন্যা এই এতদাঞ্চলের মানুষের কাছে ২০০০ সালের বন্যা নামে পরিচিত। ২০১০ ও ২০১৫ সালেও নদীটির দুই কূল প্লাবিত হয়েছিল। প্রতি বছর নদীর জলের প্লাবনে জমির ফসল নষ্ট হয়। বর্তমানে নদীটি সংস্কারের দাবি উঠেছে। মিষ্টি জলের মাছ যথেষ্ট পরিমাণে রয়েছে, যেমন- শোল, ল্যাটা, মাগুর, শিঙি, কই, নয়না, পাকাল, গ্রাস কার্প, রুই, মৃগেল, কুচে, পুটি, খলসে, ইত্যাদি। এছাড়া জলচর পাখি যেমন- বক, পানকৌরি, শামুকখোল, বুনোহাস পাওয়া যায়। এই নদী সংলগ্ন বিলে শীতকালে পরিযাই পাখি আসে। "বিষমুক্ত জল দেবেকে,প্রশ্ন মানুষের"। আনন্দবাজার প্রত্রিকা। সংগ্রহের তারিখ ০৪-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) উইকিমিডিয়া কমন্সে চৈতা নদী সংক্রান্ত মিডিয়া রয়েছে।
কিন্নাল কারুশিল্প

কিন্নাল কারুশিল্প বা কিন্হাল কারুশিল্প (কন্নড়: ಕಿನ್ನಾಳ ಕಲೆ ), ভারতের কৰ্ণাটক রাজ্যের একটি শহর কিন্নাল বা কিন্হালের স্থানীয় ঐতিহ্যবাহী কাঠের কারুশিল্প। কিন্নাল শহর তার কিন্নাল পুতলা এবং ধৰ্মীয় প্ৰতিমার জন্য বিখ্যাত। এই অঞ্চল কিন্নাল কাৰরুশিল্পের জন্য পরিচিত। এই শিল্প ভারতের ভৌগোলিক অস্তিত্বের ইঙ্গিত দিয়। সেজন্যে ভারত সরকার কিন্নাল কারুশিল্পকে ভৌগোলিক সুচকৰ মৰ্যাদা দিয়েছে এবং এর আবেদন সংখ্যা ২১৩। কিন্নাল কলাত্মক ঐতিহ্যে ভরপূর। একসময়ত এটি কারুশিল্পের অতি বিখ্যাত কেন্দ্ৰ ছিল এবং কাঠের কারুকাৰ্য্যের জন্যে পরিচিত ছিল। পাম্পাটেশ্বর মন্দিরের মূরাল চিত্ৰ এবং হাম্পিৰ কাঠের রথের জটিল কারুকাৰ্য্য বৰ্তমানের কিন্নাল শিল্পের পূৰ্বপূরুষ হিসেবে গণ্য করা হয়। একজন শিল্পীর সাতাম পুৰুষীয়া পৈতৃক গৃহত উদ্ধাৰ হোৱা পুৰণি দস্তাবেজে ইয়াকে প্ৰতিপন্ন কৰে। ২০০৭ সালের আমেরিকার গ্লাসগ' বিশ্ববিদ্যালয় এবং গ্লাসগ' কলা বিদ্যালয়ের ছাত্ৰরা কৰ্ণাটকের কারুকাৰ্য্য পরিষদের সহযোগীতায় স্থানীয় ছাত্ৰ এবং শিল্পীদেরকে কিন্নাল শিল্পের পূৰ্ণোদ্ধারের জন্যে একটা প্ৰকল্পের জরীপে সংবর্ধনা জানায়। এই শিল্পের সাথে জড়িত শিল্পীদেরকে চিত্ৰকর বলে। পাতল কাঠের পুতলা(খেলনা) সমূহ প্ৰস্তুত করা হয়। তেতুলের বিচি এবং নুড়িপাথর দিয়ে বিভিন্ন অংশ জোড়া লাগানো হয়। কপ্পাল নগর থেকে নিৰ্দিষ্ট সময় পর-পর কিন্নাল বাস চলাচল করে। নিকটতম শহর হচ্ছে কপ্পাল। কপ্পাল থেকে অন্য জায়গাতে যেতে বাস এবং রেলগাড়ীর সুবিধা আছে। ২০১৩ সালের ভারতের গণতন্ত্ৰ দিবসের পেরেডে কৰ্ণাটক সরকার কিন্নলা কারুশিল্পকে মূখ্য বিষয় হিসেবে প্ৰতীক প্ৰদৰ্শন করেছিল। "Kinnal Craft"। Glasgow Kinnal Project। ২৮ জানুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০০৬।  Staff (১৯ জানুয়ারি ২০১৩)। "Reviving Kinnala art"। The Hindu।  "Kinhal Toys – Training Project" (পিডিএফ)। Crafts Council of India। পৃষ্ঠা 24। ২৪ এপ্রিল ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ আগস্ট ২০০৮।  The Glasgow Kinnal Project – no longer valid Book about the Kinhal Craft produced by Scottish team [Form GI-1 of Application No. 213 available at https://web.archive.org/web/20150320221220/http://ipindiaservices.gov.in/GirPublic/ViewApplicationDetails.aspx?AppNo=20&Index=0]
বাপজানের বায়স্কোপ

বাপজানের বায়স্কোপ হল রিয়াজুল রিজু পরিচালিত ও প্রযোজিত ২০১৫ সালের বাংলাদেশী নাট্য চলচ্চিত্র। কারুকাজ ফিল্মসের ব্যানারে নির্মিত চলচ্চিত্রটি রিয়াজুল রিজু পরিচালিত প্রথম চলচ্চিত্র। ছবিটির কাহিনি লিখেছেন মাসুম রেজা এবং চিত্রনাট্য লিখেছেন মাসুম রেজা ও রিয়াজুল রিজু। এতে প্রধান চরিত্রে অভিনয় করেছেন শহীদুজ্জামান সেলিম, শতাব্দী ওয়াদুদ ও সানজিদা তন্ময়। চলচ্চিত্রটি ১৮ ডিসেম্বর, ২০১৫ বাংলাদেশে মুক্তি পায়। ৪০তম জাতীয় চলচ্চিত্র পুরস্কারে ছবিটি শ্রেষ্ঠ চলচ্চিত্রসহ আটটি বিভাগে পুরস্কার লাভ করে। চলচ্চিত্রটির পটভূমি যমুনা পাড়ের চর “চর ভাগিনা”। চরের মালিক জীবন সরকার আর প্রান্তিক চাষী হাসেন মোল্লা কে ঘিরে আবর্তিত হয়েছে কাহিনি। হাসেন মোল্লার পিতা চরে চরে বায়োস্কোপ খেলা দেখিয়ে জীবিকা নির্বাহ করতেন। পিতার মৃত্যুর পর সেই বায়োস্কোপের বাক্সটি ঘরেই পড়ে থাকে। ছাপোষা কৃষক হাসেন মোল্লাকে তবুও ক্ষণে ক্ষণে নাড়া দিয়ে যায় বাবার শেষ স্মৃতি, পোড়ায় মন। একসময় হাসেন মোল্লা ঠিক করে ফেলে সপ্তাহে একদিন করে হলেও সে বায়োস্কোপের খেলা দেখাবে। বায়োস্কোপ বাক্সটি ঝেড়ে মুছে পরিষ্কার করে প্রস্তুত করে দূর চরে খেলা দেখাতে যাবার জন্যে। পুরনো ছবিগুলো নষ্ট সময়ের ব্যবধানে নষ্ট হয়ে যাওয়ায় হাসেন মোল্লা এক নতুন কাহীনি ছবিতে আঁকিয়ে নেয়, নতুন রীল বানায়। কিন্তু চরের মহাজন জীবন সরকারের আঁতে ঘা লাগে তাতে। সে ঘোষণা করে দেয় এই বায়স্কোপ চলবে না, এই খেলা দেখানো যাবে না! শহীদুজ্জামান সেলিম - জীবন সরকার, জমিদার শতাব্দী ওয়াদুদ - হাসেন মোল্লা, কৃষক ও বায়স্কোপওয়ালা সানজিদা তন্ময় - পানাই, জীবন সরকারের স্ত্রী মাসুদ মহিউদ্দিন - সোহরাব, জীবন সরকারের পাহারাদার হাফসা মৌটুসী - পঁচা, হাসেন মোল্লার স্ত্রী আহমেদ হিমু - ইনসান, মাদ্রাসা পড়ুয়া ছাত্র তারেক বাবু রাশেদা রাখী বৈদ্ধনাথ সাহা নাহিন রহমান তৌফিক ডলার আমিরুল ইসলাম উজ্জ্বল কবির হিমু জাতীয় চলচ্চিত্র পুরস্কার বিজয়ী: শ্রেষ্ঠ চলচ্চিত্র - রিয়াজুল রিজু (কারুকাজ ফিল্মস) বিজয়ী: শ্রেষ্ঠ পরিচালক - রিয়াজুল রিজু বিজয়ী: শ্রেষ্ঠ গীতিকার - আমিরুল ইসলাম (গানঃ উথাল পাতাল জোয়ার) বিজয়ী: শ্রেষ্ঠ সুরকার - এস আই টুটুল (গানঃ উথাল পাতাল জোয়ার) বিজয়ী: শ্রেষ্ঠ পুরুষ কণ্ঠশিল্পী - এস আই টুটুল (গানঃ উথাল পাতাল জোয়ার) বিজয়ী: শ্রেষ্ঠ কাহিনিকার - মাসুম রেজা বিজয়ী: শ্রেষ্ঠ চিত্রনাট্যকার - মাসুম রেজা ও রিয়াজুল রিজু বিজয়ী: শ্রেষ্ঠ চিত্রসম্পাদক - মেহেদী রনি "মুক্তিযুদ্ধের গল্প 'বাপজানের বায়স্কোপ'"। এনটিভি অনলাইন। ঢাকা, বাংলাদেশ। ১৮ ডিসেম্বর ২০১৫। ১৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৮ মে ২০১৭।  "জাতীয় চলচ্চিত্র পুরস্কার ২০১৫ ঘোষণা: 'বাপজানের বায়োস্কোপ'-এর জয়জয়কার"। বাংলা ট্রিবিউন। ঢাকা, বাংলাদেশ। ১৮ মে ২০১৭। ১৩ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৮ মে ২০১৭।  বাংলা মুভি ডেটাবেজে বাপজানের বায়স্কোপ ইন্টারনেট মুভি ডেটাবেজে বাপজানের বায়স্কোপ (ইংরেজি)
পলিবিয়াস

পলিবিয়াস (ইংরেজি: Polybius) (/pəˈlɪbiəs/; গ্রিক: Πολύβιος, Polýbios; আনু. 200 – আনু. 118 BC) একজন রোমান দার্শনিক। তার জন্ম মেসিডনিয়ায় খ্রিস্টপূর্ব ২০৪ অব্দে। রোমান আইন এবং রাজনৈতিক ব্যবস্থার ইতিহাস সংরক্ষণে তার অবদান স্মরণীয়। খ্রিস্টপূর্ব ১৬৮ অব্দে রোমানদের দ্বারা গ্রিস আক্রমণ হয়। সেই সময় আরও প্রায় এক হাজার গ্রিক পণ্ডিতের সাথে তিনিও বন্দি হন। তিনি ১৬ বছর ইতালিতে অন্তরিন ছিলেন। এ সময় তিনি রোমান শাসকের অংশ Aimilius, Sciplo, Aemilianus প্রমুখের সহচার্য পান। পরবর্তীতে পলিবিয়াস গ্রিক দর্শনের ইতিহাসবিদ হিসেবে খ্যাতি পান। তিনি খ্রিস্টপূর্ব ১২২ অব্দে মারা যান।
অসম কার্বি আংলং আদা

আসাম কাৰ্বি আংলং আদা (অসমীয়া: আসাম কাৰ্বি আংলং আদা) হচ্ছে অাসামের কার্বি আংলং জেলায় উৎপাদিত মসলাজাতিয় উদ্ভিদ। এটি Zingiberaceae পরিবারের অন্তৰ্গত Zingiber গণের একপ্ৰকারের সপুশ্পক উদ্ভিদ, বৈজ্ঞানিক নাম হচ্ছে Zingiber officinale Rosc। আসাম কাৰ্বি আংলং আদার কয়েকটা প্ৰকারভেদ আছে। এর মধ্যে নদীয়া এবং ভোলা অতি জনপ্ৰিয় প্ৰকার, আইজল নামের আরও এক প্ৰকারের আদা ও কাৰ্বি আংলঙের কৃষকেরা চাষ করে। কাৰ্বি আংলং হচ্ছে আসামের আদা উৎপাদন করা অঞ্চলসমূহের ভিতর সবথেকে গুরুত্বপূৰ্ণ অঞ্চল। এই জেলার রিডুং, ওমালফের এবং সিংহাসন পাহারের প্ৰায় পাঁচ সহস্ৰাধিক কৃষকে বছরে চল্লিশ হাজার মেট্ৰিকটন আদা উৎপাদন করে। আদা চাষের অণুকূল সিংহাসন পাহারের জলবায়ু এবং কৃষিভূমিতে অতি উন্নত মানের আদা উৎপাদিত হয়। ২৪°০৩′ উত্তর ৮৯°২৫′ পূর্ব﻿ / ﻿২৪.০৫° উত্তর ৮৯.৪২° পূর্ব﻿ / 24.05; 89.42 এবং ২৮°০০′ উত্তর ৯৬°০০′ পূর্ব﻿ / ﻿২৮.০০° উত্তর ৯৬.০০° পূর্ব﻿ / 28.00; 96.00 ভৌগোলিক স্থানাংকের মধ্যে কাৰ্বি আংলং আদার উৎপাদন হয়। আসাম কাৰ্বি আংলং আদার কয়েকটা প্ৰকারভেদ আছে। এর মধ্যে নদীয়া এবং ভোলা অতি জনপ্ৰিয় প্ৰকার। নদীয়া প্ৰকারের আদায় রূপান্তরিত কাণ্ডের মাধ্যমে শক্ত, পাতলা মেটে বর্ণ, তীক্ষ্ণ স্বাদের তথা গণ্ধযুক্ত হয়। ২০১৫ সালের ৩১ মাৰ্চ চেন্নাইএ অবস্থিত ভৌগোলিক স্বীকৃতি প্ৰদানকারী প্রধান কাৰ্যালয় থেকে উত্তর-পূর্বের অন্য আঠ টি উৎপাদিত পণ্যের সাথে আসাম কাৰ্বি আংলং আদা ভৌগোলিক স্বীকৃতি লাভ করে। ভৌগোলিক স্বীকৃতি লাভ করা উত্তর-পূর্বের অন্য আঠ টি উৎপাদিত পণ্য হচ্ছে আসামের তেজপুর লিচু (আসাম), খাছী মেণ্ডারিণ (মেঘালয়), লারজ কারডামম (সিকিম), চরাই চকুয়া জলকীয়া (মিজোরাম), কচাই নেমু (মণিপুর), কুইন মাটিকঠাল (ত্রিপুরা), অরুণাচল কমলা (অরুণাচল প্রদেশ) এবং নাগাল্যান্ড গাছ আলু (নাগাল্যান্ড)। Assam’s pungent ginger, juicy litchi get GI tag "GI tag boost for 9 Northeast products"। ২৩ জুন ২০১৬ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৬।
মরগান লিলি

মরগান লিলি (জন্ম এপ্রিল ১১, ২০০০; পূর্ণনাম মরগান লিলি জেইন গ্রস) একজন বিখ্যাত আমেরিকান অভিনেত্রী এবং ফ্যাশন মডেল। তিনি মাত্র ৪ বছর বয়সে আন্তর্জাতিকভাবে মডেলিং শুরু করেন। এরই মধ্যে তিনি ২১টিরও বেশি বিজ্ঞাপন এবং হেনরি পোল ইজ হেয়ার চলচ্চিত্রে মিলি স্টুপেক চরিত্রে অভিনয় করার আগেও আরও অনেক ফটোশুট করেছিলেন। এছাড়াও তিনি হি ইজ জাস্ট নট দ্যাট ইনটু ইউ চলচ্চিত্রে ম্যাথু গ্রে গাব্লারের বোনের চরিত্রে পার্শ্ব অভিনেত্রী হিসেবে অভিনয় করেন। তার সবচেয়ে উল্লেখযোগ্য চরিত্র হচ্ছে রহস্যজনক চলচ্চিত্র ২০১২ নামক চলচ্চিত্রে লিলি কার্টিস চরিত্রটি। তিনি ফ্লিপড নামক একটি বইয়ের উপর ভিত্তি করে একই নামে নির্মিত চলচ্চিত্রে জুলিয়ানা বেকারের বাল্যচরিত্রে অভিনয় করেন। এছাড়াও তিনি এক্স-ম্যানঃ ফার্স্ট ক্লাস এবং এক্স-ম্যানঃ ডেইজ অভ ফিউচার পাস্ট চলচ্চিত্রে মিস্টিক চরিত্রে শিশু অভিনেত্রী হিসেবে অভিনয় করেন।  বর্তমানে মরগান হলমার্ক চ্যানেলের লাভস এভারলাস্টিং কারিজ নামক চলচ্চিত্রে মিশি নামের চলচ্চিত্রে অভিনয় করছেন। তার সর্বশেষ চলচ্চিত্র হচ্ছে কুটিস, যেখানে তিনি এলিজা উড এবং রাইন ওয়িলসনের সঙ্গে অভিনয় করেছেন। মরগান খুব কম বয়সে তার অভিনয় শুরু করেন। তিনি ২০০৫ সালে শার্ডস চলচ্চিত্রে মরগান চরিত্রে অভিনয় শুরু করেন। ২০০৬ সালে ওয়েলকাম টু দ্যা জঙ্গল জিম চলচ্চিত্রে কাইল চরিত্রে অভিনয় করেন। এছাড়াও ২০০৭ সালে তিনি সিএসআইঃ ক্রাইম সিন ইনভেস্টিগেশন নামক অনুষ্ঠানে কোল চরিত্রে অভিময় শুরু করেন। এই অনুষ্ঠানটি তাকে হেনরি পোল ইজ হেয়ার চলচ্চিত্রে মিলি স্টুপেক চরিত্রে অভিনয় করার সুযোগ করে দেয়। তার সবচেয়ে উল্লেখযোগ্য চরিত্রগুলো হচ্ছে ২০০৯ সালে নির্মিত ২০১২ নামক চলচ্চিত্রে লিলি কার্টিস চরিত্রটি। তাছাড়া শেইমলেস নামক একটি উল্লেখযোগ্য ধারাবাহিকে বন্নি চরিত্রে অভিনয় করেন। বর্তমানে মরগান হলমার্ক চ্যানেলের লাভস এভারলাস্টিং কারিজ নামক চলচ্চিত্রে মিশি নামের চলচ্চিত্রে ওয়েস ব্রাউন এবং কার্ল ল্যাড নামক বিখ্যাত অভিনেতাদের সাথে কাজ করছেন। "Morgan Lily"। Variety। আগস্ট ৩, ২০০৮। সংগ্রহের তারিখ অক্টোবর ২৯, ২০০৮।  Aaron Stipkovich (২০০০-০৪-১১)। "Morgan Lily's ProfilePage on"। Reelaccess.com। ২০১২-০৩-২৭ তারিখে মূল থেকে আর্কাইভ করা। সংগ্রহের তারিখ ২০১২-০৫-২৮।  Dorn, Alex (আগস্ট ১৬, ২০১০)। "Oliver Platt will be The Man In Black in 'X-Men: First Class'"। HitFix.com। মার্চ ১১, ২০১২ তারিখে মূল থেকে আর্কাইভ করা। সংগ্রহের তারিখ আগস্ট ১৭, ২০১০।
লিঙ্গের সাসপেনসারি লিগামেন্ট

পুরুষদের মধ্যে, লিঙ্গের সাসপেনসারি লিগামেন্ট পিউবিক স্যম্ফ্যসিস এর সাথে সংযুক্ত করা থাকে। যা পিউবিক হাড়ের পাসে লিঙ্গ ঝুলিতে গেছে এবং এটি যৌন উত্তেজনায় লিঙ্গ খাড়া করতে সাহায্য করে। অস্ত্রোপচারের মাধ্যমে এই সন্ধিবন্ধনী বা লিগামেন্ট কাটার ফলে শরীরের বাইরে স্তব্ধ লিঙ্গ আরো সক্ষম ও কর্মক্ষম হবে, যার ফলে তার দৈর্ঘ্য আরো বৃদ্ধি পাবে। অতঃপর সন্ধিবন্ধনী বা লিগামেন্ট সুস্থ করার ফলে, সামগ্রিক একটি লম্বা লিঙ্গ ধরার ক্ষমতা দেওয়া হয়। যতক্ষণ না এই সন্ধিবন্ধনী সঠিকভাবে সুস্থ হতে পারবে, এই লিঙ্গ অতি উচ্চ ভাবে কোণ অর্জন করতে বা অতি শক্তভাবে খাড়া হতে পারব না। en:Suspensory ligament of clitoris অস্রপচার। ইন্টারমিডিয়েট ব্যবচ্ছেদের অগ্র দৃশ্য লিঙ্গের সাসপেনসারি লিগামেন্ট "www.drelist.com/suspensory-ligament-release/"। ১৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৬।  www.medhelp.org/posts/Urology/severed-or-stretched-suspensory-ligament-of-penis/show/3381 This article incorporates text in the public domain from the 20th edition of Gray's Anatomy (1918)</span The Mayo Clinic -- Penis enlargement: Fulfillment or fallacy? ভিয়েনা মেডিকেল বিশ্ববিদ্যালয়ে প্লাস্টিনেশন ল্যাবরেটরি—প্রস্থচ্ছেদ চিত্র: pelvis/pelvis-e12-15 (ইংরেজি) টেমপ্লেট:Ligament-stub টেমপ্লেট:Genitourinary-stub
ঢাকা আন্তর্জাতিক বাণিজ্য মেলা

ঢাকা আন্তর্জাতিক বাণিজ্য মেলা হল বাংলাদেশে আয়োজিত একটি আন্তর্জাতিক বাণিজ্য মেলা। বাংলাদেশ, ভারত, পাকিস্তান, ইরান, জাপান, চীন, মার্কিন যুক্তরাষ্ট্র, যুক্তরাজ্য, অস্ট্রেলিয়া, জার্মানিসহ বিশ্বের বিভিন্ন দেশ ও দেশের প্রতিষ্ঠান মেলায় নিজেদের উৎপাদিত পণ্য প্রদর্শন করে। দেশি ও বিদেশি পণ্যসামগ্রী প্রদর্শন, রপ্তানি বাজার অনুসন্ধান এবং দেশি-বিদেশি ক্রেতার সঙ্গে সংযোগ স্থাপনের ক্ষেত্রে এ মেলা গুরুত্বপূর্ণ ভূমিকা রাখে। মেলায় অংশগ্রহণের মাধ্যমে শিল্পপণ্য ও ভোগ্যপণ্য উত্পাদনকারীরা একদিকে তাদের উৎপাদিত পণ্যের গুণগত মান, নকশা, প্যাকেজিং ইত্যাদি প্রদর্শন ও বিপণন করতে পারেন, অন্যদিকে পারস্পরিক সংযোগ স্থাপনসহ অভ্যন্তরীণ ও আন্তর্জাতিক বাণিজ্য প্রসারের সুযোগ লাভ করে। এ মেলা প্রতিবছর জানুয়ারি মাসে অনুষ্ঠিত হয়। ২০২১ পর্যন্ত এই বাণিজ্য মেলা শেরে বাংলা নগরে আয়োজিত হত। ২০২২ থেকে এই বাণিজ্য মেলা বঙ্গবন্ধু বাংলাদেশ-চীন মৈত্রী প্রদর্শনী কেন্দ্রে আয়োজিত হচ্ছে। পূর্বাচল ৪ নম্বর সেক্টরে ২০ একর জমির ওপর স্থায়ী বঙ্গবন্ধু বাংলাদেশ-চীন মৈত্রী প্রদর্শনী কেন্দ্র নির্মাণ করা হয়। ২০১৭ সালের ১৭ অক্টোবর অবকাঠামো নির্মাণ শুরু করে চায়না স্টেট কনস্ট্রাকশন ইঞ্জিনিয়ারিং করপোরেশন। ২০২০ সালের ৩০ নভেম্বর নির্মাণ কাজ শেষ করে। এটি নির্মাণে ব্যয় হয়েছে ৭৭৩ কোটি টাকা, যার মধ্যে চীন সরকারের অনুদান ৫২০ কোটি টাকা। বাংলাদেশ সরকার ২৩১ কোটি ও ইপিবির নিজস্ব তহবিল থেকে ২১ কোটি ২৭ লাখ টাকা ব্যয় করা হয়। এ প্রদর্শনী কেন্দ্রের মোট ফ্লোর স্পেস ৩৩ হাজার বর্গমিটার। ভবনের মোট ফ্লোর স্পেস ২৪ হাজার ৩৭০ বর্গমিটার। এক্সিবিশন হলের মোট আয়তন ১৫ হাজার ৪১৮ বর্গমিটার। দোতলা পার্কিং ভবনে ৭ হাজার ৯১২ বর্গ মিটার জায়গায় ৫০০ গাড়ি রাখা যাবে। এছাড়া প্রদর্শনী ভবনের সামনে খোলা জায়গায় আরও এক হাজার গাড়ি পার্ক করা যাবে। প্রদর্শনী হলে ৮০০টি স্টল বুথ রয়েছে। প্রতিটি বুথের আয়তন ৯.৬৭ বর্গমিটার। এখানে ২০২২ সালের ১ জানুয়ারি মাসব্যাপী ঢাকা আন্তর্জাতিক বাণিজ্য মেলার ২৬তম আসর শুরু হয়। ২০২৩ সালের বাণিজ্য মেলায় প্রায় ১০০ কোটি টাকার পণ্য বিক্রি হয়। প্রায় ৩০০ কোটি টাকার রফতানি আদেশ পাওয়া গিয়েছিল। ঢাকা আন্তর্জাতিক বাণিজ্য মেলার ২৮তম আসর চলে ২১ জানুয়ারি ২০২৪ থেকে ২০ ফেব্রুয়ারি ২০২৪ পর্যন্ত। স্টলের সংখ্যা ছিল ৩৫১টি। বাংলাদেশ ছাড়াও পাঁচটি দেশের ৯টি প্রতিষ্ঠান মেলায় অংশ নেয়। দেশগুলো হলো ভারত, হংকং, তুরস্ক, ইন্দোনেশিয়া ও সিঙ্গাপুর। ২৮তম আসরে প্রায় ৪০০ কোটি টাকার পণ্য বিক্রি হয়। প্রায় ৩৯২ কোটি টাকার রফতানি আদেশ পাওয়া গেছে। "১৭ মার্চ শুরু হচ্ছে না বাণিজ্য মেলা, বিডিনিউজ টুয়েন্টি ফোর ডটকম, ৭ ফেব্রুয়ারি ২০২১"। ৭ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০২১।  ঢাকার পূর্বাচলে আন্তর্জাতিক বাণিজ্য মেলা শুরু, যুগান্তর, ১ জানুয়ারি ২০২২ বাণিজ্য মেলায় বিক্রি ৪০০ কোটি, রফতানি আদেশ ৩৯২ কোটি, বাংলা ট্রিবিউন, ২০ ফেব্রুয়ারি ২০২৪ উইকিমিডিয়া কমন্সে ঢাকা আন্তর্জাতিক বাণিজ্য মেলা সংক্রান্ত মিডিয়া রয়েছে।
মা নন এ উনা কজা সেরিয়া

মা নন এ উনা কজা সেরিয়া (ইতালীয়: Ma non è una cosa seria) হল অগাস্টো কামরিনি কর্তৃক পরিচালিত ১৯২১ সালের নির্বাক চলচ্চিত্র। ক্যারমেন বিনি এই চলচ্চিত্র। কারমেন বনি রোমানো কালো- মিমো স্পেরাঞ্জা ইগনাজিও - Il cap. Barranco ফারনান্দা- গ্যাস্পেরিনা জোভান্নি স্কেত্তিনি Stewart p.52 Stewart, John. Italian film: a who's who. McFarland, 1994. ইন্টারনেট মুভি ডেটাবেজে মা নন এ উনা কজা সেরিয়া (ইংরেজি)